S-485/2012

Mál þetta, sem dómtekið var í dag, var höfðað með ákæru ríkissaksóknara, dagsettri 15. júní sl., á hendur A-kk-þgf M-kk-þgf Ó-kk-þgf, Reykjavík, „fyrir eftirtalin hegningar- og vopnalagabrot framin að kvöldi laugardagsins 25. júní 2011 í Reykjavík:

I.

Fyrir vopnalagabrot og hótun með því að hafa, á horni Laugavegs og Ingólfsstrætis, borið hníf á almannafæri, ógnað A með hnífnum og hótað að stinga hann, en háttsemin var til þess fallin að vekja hjá A-kk-þgf ótta um líf sitt og heilbrigði.

Telst þetta varða við 233. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998.

II.

Fyrir brot gegn valdstjórninni með því að hafa, skömmu eftir atvikið sem lýst er í ákærulið I, í fangageymslu lögreglustöðvarinnar við Hverfisgötu, hótað lögreglumanninum B, sem var við skyldustörf, og allri fjölskyldu hennar, kynferðislegu ofbeldi.

Telst þetta varða við 1. mgr. 106. gr. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Með ákæru, útgefinni 14. ágúst síðastliðinn höfðar lögreglustjórinn á höfuðborgarsvæðinu mál á hendur ákærða, „fyrir eftirtalin brot framin í Reykjavík á árinu 2011, nema annað sé tekið fram:

1.

Þjófnaði:

1. Aðfaranótt laugardagsins 5. nóvember, í verslun 10/11 við Austurstræti 17, stolið matvöru að verðmæti kr. 199.

2. Að kvöldi sunnudagsins 27. nóvember, brotist inn í Víkingakrána við Hafnarstræti 1 með því að brjóta rúðu á framhlið hússins og stolið þaðan tveimur áfengisflöskum og þremur bjórum, allt að ótilgreindu verðmæti.

Teljast brot þessi varða við 244. gr. almennra hegningarlaga nr. 19/1940.

II.

Vopnalagabrot með því að hafa aðfaranótt þriðjudagsins 6. desember framan við Hverfisgötu 100, haft í vörslum sínum hníf, sem lögregla fann við leit á ákærða.

Telst brot þetta varða við 1. mgr. 30. gr., sbr. 36. gr. vopnalaga nr. 16/1998.

III.

Fíkniefnalagabrot:

1. Aðfaranótt sunnudagsins 8. janúar 2012, inni í leiktækjasal Ground Zero við Frakkastíg 8, haft í vörslum sínum 1,42 g af maríhúana sem lögregla fann við leit á ákærða.

2. Að kvöldi mánudagsins 16. janúar 2012, á bifreiðastæði við Spöngina í Grafarvogi, haft í vörslum sínum 0,42 g af maríhúana sem lögregla fann við leit á ákærða.

Teljast brot þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og að framangreint vopn, sem hald var lagt á, verði gert upptækt samkvæmt 1. mgr. 37. gr. laga nr. 16/1998.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði var dæmdur í 12 mánaða skilorðsbundið fangelsi 30. janúar 2012 fyrir hegningar- vopna- og fíkniefnalagabrot og var sá dómur hegningarauki. Hann var dæmdur í 5 mánaða skilorðsbundið fangelsi 28. desember 2011 fyrir brot gegn valdstjórninni og frelsissviptingu. Við ákvörðun refsingar nú verður höfð hliðsjón af 77. og 78. gr. almennra hegningarlaga. Þá verða skilorðsdómarnir dæmdir upp með þessum dómi, sbr. 60. gr. sömu laga. Samkvæmt þessu verður refsing ákærða ákveðin 18 mánaða fangelsi sem bundin skal skilorði eins segir í dómsorði. Upptækt skal vera 1,84 g af maríjúana og hnífur. Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 75.300 krónur

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, E-kk-nf M-kk-nf Ó-kk-nf, sæti fangelsi í 18 mánuði, en fresta skal fullnustu refsingarinnar og falli hún niður að liðnum 3 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1,84 g af maríjúana og hníf.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 75.300 krónur.

A-kk-nf Í-kk-nf